ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮቪድ19 ዘጉልሖም: ገጸ ባህርያት ቤተልሄም አበበ 16 ጉንቦት 2020 ምንጪ ስእሊ, Bethelhem Abebe መግለጺ ስእሊ, ቤትልሔም አበበ [ብጸጋም] ሳለቫዶር ዳሊ 'ማኒ ሃይስት' ቤተልሄም ኣበባ 'ማኒ ሃይስት' ብዝብል ዝፍለጥ ተኸታታሊ ፊልሚ ኔትፍሊክስ ዘለው ተዋሳእቲ ዝኽደኑዎም፡ ስጳኛዊ ኣርቲስት ሳላቫዶር ዳሊን ዝሰርሖም ማስክ ትኸውን። በዚ፡ ሓደ ግዜ መሪሕ ገጸ ባህሪ 'ፓይረትስ ኦፍ ዘ ካሪቢያን' ካፕቴን ጃክ ስፓሮው፣ ካልእ ግዘ ድማ 'ዘ ማስክ' ዝተብሃለ ብ1994 ዓ.ም [ኣቆጻጽራ ኤውሮጳውያን] ዝወጽአ ፊልም ዘሎ ገጸ ባህሪ መሲላ ንርእሳ ትቐያይር። እዚ ጥራሕ ኣይኮነን፡ ካልኦት ብዙሕ ገጸ ባህሪያት ብምዃን ኣዝማዳን መሓዙታን ተዘናግዕ። ድሕሪ ገጸ ባህርያት ቤቢ ዮዳ [ፊልም ስታር ዎርስ]፥ ምስ ማሌፊሸንት [ማሌፊሸንት ቑጽሪ ሓደን ክልተን] ከምኡ እውን ምስ ካፒቴን ስፖክ [ስታር ትሬክ] ዘላ ቤተልሄም ኣበበ ግን መን እያ። ምንጪ ስእሊ, left: Bethlehem Abebe/ right: Surafel Birhanu መግለጺ ስእሊ, ዘ ማስክ ቤተልሄም፡ ቅድሚ ሰለስተ ዓመት እያ ካብ ዩኒቨርሲቲ ኣዲስ ኣበባ ብሞያ ስነ ህንጻ ተመሪቓ። "ኩል ግዜ ዝንባለይ ኣብ ጥበብ እዩ ነይሩ" እትብል ቤተልሄም ናብ ዩኒቨርሲቲ ቅድሚ ምኻዳ ናብ ናይ ጥበብ ስርሓት ተጸምቢራ። ክልቲኡ ብዙሕ ፍልልይ የብሉን ዝበለት ቤተልሄም፡ ቀስ እናበለት ናብ ናይ ሜክኣፕ ስራሓት ከም ዝኣተወት እያ ትዛረብ። ስለምንታይ'ዩ ኣብ ቬትናም ዋላ ሓደ ሰብ ብኮሮናቫይረስ ዘይሞተ?
